《送周子吁总宪入蜀昔督学兹省》
明代·皇甫汸

巴江雪后回春水，遥见扬帆逐楚云。花发锦城多藻思，猿啼巫峡奈愁闻。

节宣番部新持法，门引诸生旧论文。最是羲之心恋蜀，裁书时欲访周君。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。